TARYBOS REGLAMENTAS (EB) Nr. 681/2007
2007 m. birželio 13 d.
iš dalies keičiantis Reglamento (EB) Nr. 1346/2000 dėl bankroto bylų A, B ir C prieduose nurodytų bankroto bylų, likvidavimo bylų ir likvidatorių sąrašus
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 29 d. Tarybos reglamentą (EB) Nr. 1346/2000 dėl bankroto bylų (1), ypač į jo 45 straipsnį,
atsižvelgdama į Komisijos pasiūlymą,
kadangi:
(1)
Reglamento (EB) Nr. 1346/2000 A, B ir C prieduose išvardyti valstybių narių nacionalinės teisės aktuose nurodytų bylų ir likvidatorių, kuriems taikomas tas reglamentas, pavadinimai. A priede išvardytos to reglamento 2 straipsnio a punkte nurodytos bankroto bylos. B priede išvardytos to reglamento 2 straipsnio c punkte nurodytos likvidavimo bylos, o C priede išvardyti to reglamento 2 straipsnio b punkte nurodyti likvidatoriai.
(2)
Reglamento (EB) Nr. 1346/2000 A, B ir C priedai buvo iš dalies pakeisti 2003 m. Stojimo aktu, į juos įtraukiant bankroto bylas, likvidavimo bylas ir likvidatorius dešimtyje naujų valstybių narių, kurios į Europos Sąjungą įstojo 2004 m., Reglamentu (EB) Nr. 603/2005 (2) ir Reglamentu (EB) 694/2006 (3), siekiant pakeisti pirmiau minėtų priedų nuostatas, susijusias su keliomis valstybėmis narėmis, ir Reglamentu (EB) Nr. 1791/2006, į juos įtraukiant bankroto bylas, likvidavimo bylas ir likvidatorius Bulgarijoje ir Rumunijoje.
(3)
2006 m. rugpjūčio 29 d. Čekijos Respublika pranešė Komisijai Reglamento (EB) Nr. 1346/2000 45 straipsnyje nustatyta tvarka apie to reglamento A, B ir C prieduose pateiktų sąrašų pakeitimus.
(4)
2007 m. sausio 26 d. Rumunija pranešė Komisijai Reglamento (EB) Nr. 1346/2000 45 straipsnyje nustatyta tvarka apie to reglamento A, B ir C prieduose pateiktų sąrašų pakeitimus.
(5)
2007 m. vasario 27 d. Italija pranešė Komisijai Reglamento (EB) Nr. 1346/2000 45 straipsnyje nustatyta tvarka apie to reglamento B ir C prieduose pateiktų sąrašų pakeitimus.
(6)
2007 m. kovo 23 d. Švedija pranešė Komisijai Reglamento (EB) Nr. 1346/2000 45 straipsnyje nustatyta tvarka apie to reglamento C priede pateikto sąrašo pakeitimus.
(7)
Jungtinei Karalystei ir Airijai Reglamentas (EB) Nr. 1346/2000 yra privalomas ir todėl vadovaujantis to reglamento 45 straipsniu jos dalyvauja priimant ir taikant šį reglamentą.
(8)
Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 1 ir 2 straipsnius Danija nedalyvauja priimant šį reglamentą ir todėl jis jai neprivalomas ir netaikomas.
(9)
Todėl Reglamentas (EB) Nr. 1346/2000 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1346/2000 iš dalies keičiamas taip:
1)
A priedas pakeičiamas šio reglamento I priede pateiktu tekstu;
2)
B priedas pakeičiamas šio reglamento II priede pateiktu tekstu;
3)
C priedas pakeičiamas šio reglamento III priede pateiktu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Tačiau A, B ir C prieduose nurodyti Čekijos Respublikos sąrašai taikomi nuo 2008 m. sausio 1 d.
Šis reglamentas yra privalomas visas ir tiesiogiai taikomas valstybėse narėse pagal Europos bendrijos steigimo sutartį.
Priimta Liuksemburge, 2007 m. birželio 13 d.